kardosdrur/scandi-wiki huggingface dataset:
Børnecirkus

Børnecirkus ses i Danmark som en fællesbetegnelse for de foreninger, institutioner m.m. der underviser børn og unge i cirkusdiscipliner samt fremfører cirkusforestillinger, hvor børnene og de unge kan prøve at optræde som cirkusartister.
 
Fælles for børnecirkussene i Danmark er, at de alle anvender cirkus som et socialt redskab. Cirkus rummer mange muligheder og kan virke udviklende på områder som erkendelse, det sociale, udtryksmæssige, følelsesmæssige, balancemæssige, tålmodighedsmæssige, koncentrationsmæssige, samtidig med at det kan minde os om, at udfordringer kan være sjove.

I børnecirkussene har børn og unge mulighed for at realisere deres drømme og potentiale gennem en bred vifte af aktiviteter, som cirkus tilbyder. Man kan træne og/eller optræde med jonglering, trapez, akrobatik, klovneri, balancering, linedans, fakir, trylleri osv. Sådan at dem, som ikke har smidigheden til at blive akrobat, i stedet kan blive tryllekunstner, og dem som ikke har evnen i at være linedanser, kan lave et klovnenummer. For dem som ikke har interessen i den fysiske udfoldelse, kan man arbejde med belysning, sceneopsætning, fremstilling af rekvisitter eller kostumer.

Cirkustræning giver ligeledes selvdisciplin, da dette er en absolut forudsætning for succes. Selv små succesoplevelser kan i starten være med til at fange børnenes interesse og udvikle dem. Børn og unge som lærer nye cirkusfærdigheder vil ligeledes gerne lære disse nye færdigheder videre til andre og på den måde fremkommer nye relationer og venskaber mellem dem.

Cirkusfestival for børn og unge 
Hvert år afholdes der en cirkusfestival for børn og unge. Den arrangeres af et af børnecirkussene og ligger derfor næsten hvert år et nyt sted i Danmark. Til festivallen deltager de fleste danske børnecirkusser, men i tidens løb har også enkelte udenlandske cirkusser deltaget. Festivallen er som oftest placeret over en weekend i slutningen af august.

Eksterne henvisninger 
 "Fakta om børne- og ungdomscirkus" fra Cirkus-dk.dk med oversigt over børnecirkus i Danmark
Danske Ungdoms og Børne Artisters Landsforening  er paraplyorganisation for alle foreninger i Danmark der arbejder med artisteri for børn og unge i Danmark. 

Cirkus
Cirkus
Underholdning
Aktivitetstilbud
Færgekroen (kro)

Færgekroen er en dansk kro fra 1823, beliggende i Hadsund Syd på sydsiden af Mariager Fjord. Færgekroen har tilsvarende et lille hotel (Hotel Syd) der er beliggende på den anden side af gaden.

Historie 
Den første kro byggedes i 1823 af kro- og færgemand Peder Nielsen, Rostrup. Denne kro blev ombygget i 1856 af hans søn, Niels Pedersen. Af senere ejere kan nævnes: Jakob Knudsen 1920-34, Fr. Nielsen 1934-37, Christian Borresen 1937-43, Theilmann Møller 1943-50, K. M. Strømberg 1950-52, A. Chr. Andersen 1952-53, Konrad Overgaard 1953-69, Nørgaard Jakobsen 1969-72. Kroen brændte i efteråret 1969, men genåbnedes i ny skikkelse i 1970.

Den nuværende ejer er, Jens Nørgaard Jakobsen, han overtog kroen i 1972 efter sin far Nørgaard Jakobsen og ombyggede den i vinteren 1976-77 og igen i 2000 til den nuværende skikkelse. Desuden er virksomheden udvidet med hoteldrift (Hotel Syd).

Referencer

Eksterne henvisninger 
 Færgekroens hjemmeside 

Kroer i Danmark
Bygninger, konstruktioner og anlæg i Hadsund
Fucking Flink

Fucking Flink er en bevægelse, der har til formål at gøre Danmark til verdens flinkeste land. Bevægelsen har sit udspring i bogen af samme navn, som rådgiveren og forfatteren Lars AP udgav i efteråret 2010. Bevægelsen arbejder dels på internettet, dels offline, med at fremme tiltag til større flinkhed.

Inspireret af Fucking Flink kårede AOK i 2013 Hus Forbi-sælgerne som "Byens Fucking Flinkeste", og i april 2013 gik programserien "Ultra Fucking Flink" med Lars AP som vært på DR Ultra.

Eksterne links 
 Bevægelsens website 
 "Byens Fucking Flinkeste" 
 Programserien "Ultra Fucking Flink"
 Bogen Fucking Flink, Lars AP, 2010, 

Organisationer fra Danmark
Søndergade (Hadsten)

Søndergade er en gade i det centrale Hadsten, og er den tættest bebyggede strøggade i byen. Gaden strækker sig over 850 m, og var indtil landevejen blev omlagt i 1960 en del af hovedlandevejen mellem Randers og Skanderborg. Gaden starter ved en tidligere jernbaneoverskæring umiddelbart vest for Hadsten Station, og ender ved mødet med Hammelvej i den sydlige bydel Neder Hadsten. Fra den tidligere jernbaneoverskæring mod Randers, er den gamle landevej navngivet Nørregade.

Navnets oprindelse 

Det nuværende navns oprindelse tydes nemt, da det betegner gaden mod syd. Dog har strækningen mellem den nye rundkørsel ved den gamle købmandsgård og jernbanen tidligere gået under flere forskellige navne. Det tidligste navn var Mølgyde, som formodes at være afledt at Hadsten Mølle og den gamle danske betegnelse for mindre gade, gyde. Navnet er afspejler sig i Hadsten Kros tidligste navn, der flere gange i begyndelsen af 1800-tallet benævnes Mølgydekroen eller Hadsten Mølgyde Kro.

Strækningen benævnes også i en længere overgang som Storegade.

Trafiksanering 1990'erne

Trafiksanering 2013 
Favrskov Kommune planlægger i starten af juli 2013 at påbegynde en renovering af gaden, hvori der tidligere blev fremstillet et forslag om at omdanne gaden fra sivegade til gågade. Det afviste de handlende dog blank, bl.a. med frygten at det naturlige flow af biler gennem gader, giver omsætning i forretningerne. Kommunen har imødekommet forslaget, og har nu sendt anlægget i udbud.

Se også 
 Hadsten Mølle

Referencer 

Gader i Hadsten
Storegade

Storegade har flere betydninger:

 Storegade (Aabenraa) – en gade i Aabenraa
 Storegade (Flensborg) – en gade i Flensborg
 Storegade (Esbjerg) – en gade i Esbjerg
 Storegade (Hadsund) – en gade i Hadsund
 Storegade (Haderslev) – en gade i Haderslev
 Storegade (Hobro) – en gade i Hobro
 Storegade (Horsens) – en gade i Horsens
 Storegade (Hvidovre) – en gade i Hvidovre
 Storegade (Randers) – en gade i Randers
Johan af Gent, hertug af Lancaster

Johan af Gent () (født 24. juni 1340 i Gent, Belgien, død 3. februar 1399 i Leicester, England) var en stormand i England,  Belgien, Frankrig og Spanien. Han var søn af Edvard 3. af England og blev far til Henrik 4. af England. 

Johan var leder af højadelen i England og havde en hovedindflydelse på styret i Edvard 3.s sidste år og under Richard 2.. Han blev stamfader til Huset Lancaster

Stor jordejer og midlertidig regent 

Johan af Gent havde store jordbesiddelser i England og Frankrig. Hans rigdom kunne måle sig med en konges rigdom, og han opnåede høje poster i den engelske regering. I en periode var han Englands de facto hersker. Han brugte bl.a. store summer på at forbedre Kenilworth Castle i Warwickshire.

I Frankrig blev han hertug af Aquitanien. I Spanien blev han titulær konge af Kastilien og León.

Familie 
Johan af Gent var gift flere gange, og han fik mindst otte børn. Hans efterkommere blev ind gift ind i engelske adelsslægter og vesteuropæiske fyrstehuse. En sønnedatter Philippa af England (1394 – 1430) blev som 12-årig gift med Erik af Pommern. Hun var dronning af Danmark, Norge og Sverige i 1406-1430. I perioder var hun rigsforstander (stedfortrædende regent).

Huset Lancaster 
Svigerfaderen Henrik af Grosmont (cirka 1310 – 1361) var jarl af Lancaster. I 1351 blev han også hertug af Lancaster. Efter Henrik af Grosmonts død blev han besiddelser delt mellem hans to døtre og deres mænd. Henriks ældste datter (Johans svigerinde) døde allerede i 1362. Derfor blev Johan af Gent hertug af Lancaster i 1362. 
 
Johan af Gent blev stamfader til kongehuset Lancaster (den røde rose), der regerede England fra 1399 til 1471. Slægtens første konge var Johans søn Henrik 4.. Den anden konge var Henrik 5. (Johans sønnesøn), men Henrik 6. (Johans oldesøn) var slægtens tredje konge.

Se også 

Huset Lancaster
Kongelige fra England
Lord High Stewards
Personer fra Gent
Briter i 1300-tallet
Adelgade

Adelgade har flere betydninger:

 Adelgade (København) – en gade i København
 Adelgade (Kalundborg) – en gade i Kalundborg
 Adelgade (Odense) – en gade i Odense
 Adelgade (Randers) – en gade i Randers
 Adelgade (Skanderborg) – en gade i Skanderborg
 Adelgade (Aalborg) – en gade i Aalborg
 Adelgade (Bogense) - en gade i Bogense
 Adelgade (Nyborg) - en gade i Nyborg
 Adelgade (Nysted) - en gade i Nysted
 Adelgade (Præstø) - en gade i Præstø

De fleste af disse gader er hovedgader i gamle købstæder (navnet sandsynligvis omdannet fra Algade), mens gaden i København er opkaldt efter adelsstanden.
Wittenborg

Wittenborg A/S var en dansk virksomhed, som fremstillede salgsautomater. I dag er Wittenborg et automatbrand, der ejes af Evoca Group. Virksomheden Wittenborg er i dag Evoca Nordic ApS, der er beliggende i Tietgenbyen i Odense.

Historie 
Wittenborg blev grundlagt i Odense i 1924 af blikkenslager Alexander Wittenborg, som opfandt verdens første salgsautomat. Wittenborg havde i 1896 flyttet sin forretning fra København til Odense, og under 1. verdenskrig havde han etableret en stor produktion af konservesdåser med blikvarefabrikken Activ, som N.J. Haustrup blev medejer af 1922 og eneejer af 1928 (se Haustrups Fabrikker).

Efter 2. verdenskrig oplevede Wittenborg stor vækst, og i slutningen af 1950'erne var Wittenborg den eneste automatproducent uden for USA, som havde stor eksport hertil.

I slutningen af 1980'erne var bemandingen på sit højeste med 800 ansatte, heraf 200 funktionærer. I løbet af 1990'erne blev medarbejderstaben reduceret til 350. Frem til 1984 havde Wittenborgs sønnesøn, Poul Erik Wittenborg, aktiemajoriteten i virksomheden.

Indtil 2000 var Wittenborg ejet af kapitalfonden Incentive A/S, som solgte den til Compass Partners. Fra år 2000 var Wittenborg en del af N&W Global Vending, der var et selskab dannet efter fusion af Wittenborg og Necta (grundlagt 1968 som del af Zanussi).

I 2010 blev produktionen af Wittenborg-automater flyttet fra Odense til virksomhedens produktionsfaciliteter i Valbrembo i Italien. 35 danske medarbejdere fortsatte med over i det mindre handelsselskab med job i salg, service- og reservedelsafdelingen.

I dag er Wittenborg et automatbrand ejet af Evoca Group. EVOCA Group er en af verdens førende producenter af professionelle kaffemaskiner og en væsentlig international spiller indenfor både HORECA- og OCSsegmenterne.

Gruppens virksomheder designer, udvikler, fremstiller og distribuerer en bred vifte af professionelle kaffe- og snackmaskiner samt tilbehør, reservedele og betalingsløsninger under sine professionelle brands Necta, Wittenborg, Saeco, Gaggia, Ducale, Cafection, Newis og SGL.

Gruppen blev etableret i år 2000 under navnet N&W Global Vending, som et resultat af integrationen af Necta & Wittenborg, som tilsammen havde en erfaring, der rækker næsten 100 år tilbage i tiden. I dag har EVOCA over 10.000 kunder i mere end 100 lande over hele verden, 1800 ansatte, 8 produktionssteder og 6 research- & development-centre. EVOCA har registreret over 500 patenter.

EVOCA Nordic ApS er i dag placeret i Odense og har ca. 30 medarbejdere, der betjener det nordiske marked med salg af automater, tilbehør og reservedele samt teknisk support.

Kilder 

 Wittenborg hos Virk-info.dk 
 Wittenborg automatfabrik lukker i Odense 

Tidligere fremstillingsvirksomheder i Danmark
Virksomheder i Odense
Etableret i 1924
Ophørt i 2000
Varemærker
Forenede Koncernen

Forenede Koncernen er en dansk familieejet servicevirksomhed med hovedsæde i Ballerup. Virksomheden beskæftiger sig med rengøring, kantine- og ejendomsservice, plejehjem, omsorg, pleje og vikarservice.

Historie 
I 1959 etablerede Peer C. Krogh sig som selvstændig vinduespudser i København sammen med broderen Poul Krogh under navnet De Forenede Rengøringsselskaber A/S. Dette firma, senere kaldet Forenede Service, voksede efterhånden til en koncern - Forenede Koncernen -, som nu er Nordens største familieejede servicevirksomhed med en omsætning på 2,693 milliarder kr. (2021)  og ca. 11.200 ansatte.

Kilder 
Forenede Koncernens hjemmeside 

Servicevirksomheder i Danmark
Etableret i 1959
Søborg
Rengøringsvirksomheder i Danmark
Jacques Pierre Devantier

Jacques Pierre Devantier (født 5. juli 1924 i Svendborg, død 30. november 2008) var en dansk håndboldspiller. 

Jacques Devantier var født og opvokset i Svendborg. Sammen med sin bror Børge Devantier, der senere emigrerede til Canada, spillede han på Svendborg HKs håndboldhold, der i en perioden 1946-1957 høstede store triumfer. Begge brødre blev udtaget til landsholdet og Jacques P. Devantier nåede at lave syv mål i sine ni landskampe. Han var Fyns første på landsholdet.

Jacques Devantier var uddannet som blikkenslager og rørlægger. I flere år var han værdsat værkfører ved elektronik-virksomheden Etronic A/S i Svendborg.

Han er begravet på Assistens Kirkegård i Svendborg.

Kilder
 Håndboldens superstar - fyens.dk - Dødsfald og mindeord
 Håndbold info - Herre A-landsholdspillere - Jacques Devantier 

Håndboldspillere fra Danmark
Håndboldspillere fra Svendborg HK
Personer fra Svendborg
Børge Devantier

Børge Otto Devantier (22. januar  1926 i Svendborg - ) var en dansk håndboldspiller. 

Børge Devantier var født og opvokset i Svendborg. Sammen med sin bror Jacques Pierre Devantier spillede han på Svendborg HKs håndboldhold, der i en perioden 1946-1957 høstede store triumfer. Begge brødre blev udtaget til landsholdet og Børge Devantier nåede at lave et mål i sine to landskampe i 1952. 

Børge Devantier emigrerede i 1957 til Canada, blev mekaniker, værkfører, selvstændig, underviser og kørelærer, men spillede også i mange år både håndbold og fodbold i sit nye hjemland.

Kilder
 Håndboldens superstar - fyens.dk - Dødsfald og mindeord
Håndbold info - Herre A-landsholdspillere - Børge Devantier 

Håndboldspillere fra Danmark
Håndboldspillere fra Svendborg HK
Personer fra Svendborg
Knud Trolle

Knud Trolle (1705 – 29. maj 1760) var en dansk godsejer.

Han var søn af oberstløjtnant Christian Trolle til Ryegård (ca. 1660-1670 - før 1708) og Hilleborg Knudsdatter Gyldenstierne (30. april 1683 - 17. december 1734). Han arvede Ryegård, som han solgte 1735, og ejede desuden Møllerup, Bogensholm, Holmegård og Broksø. Trolle blev 1726 jagtjunker, 1736 jægermester og 1746 kammerherre.

9. oktober 1737 ægtede han i Vor Frelsers Kirke Birgitte Restorff (1701 - 26. juni 1790), datter af meklenburgske ritmester og ejer af Testrupgård Johan Adolph von Restorff (død før 1703) og Margrethe Elisabeth Krabbe (af Østergaard) (1666-1758). Parret fik ingen børn.

Han er begravet i Voldum Kirke.

Andreas Brünniche har udført et portrætmaleri af Knud Trolle (1753, Rosenholm Slot) og hustruen Birgitte født Restorff (1753, sammesteds og Gavnø-fonden)

Kilder 
Danmarks Adels Aarbog 1891.

Knud
Godsejere fra Danmark
Danskere i 1700-tallet
Kammerherrer fra Danmark
Jægermestre fra Danmark
Søndergade

Søndergade har flere betydninger:

 Søndergade (Hadsten) – en gade i Hadsten
 Søndergade (Horsens) – en gade i Horsens
 Søndergade (Odense) – en gade i Odense
 Søndergade (Randers) – en gade i Randers
 Søndergade (Århus) – en gade i Aarhus
J.A. Hansen (fagforeningsmand)

Jacob Anton Hansen (8. oktober 1867 i Alminde, Landet - 8. juli 1926 i København) var en dansk fagforeningsmand, der var forbundsformand for Dansk Smede- og Maskinarbejderforbund, nu Dansk Metal, fra 1899 til sin død.

Søn af husmand Hans Jacobsen og Diderikke Mortensdatter. Gift i København den 29. april 1890 med Else Marie Hansen.

Eksterne henvisninger 
 J.A. Hansen på denstoredanske.dk
 

Formænd for Dansk Metal
Smede fra Danmark
Personer fra Lolland
Tidligere medlemmer af Københavns Borgerrepræsentation fra Socialdemokraterne
Landstingsmedlemmer i 1920'erne
Personer i Dansk Biografisk Leksikon
Personer i Kraks Blå Bog (afdøde)
Landstingsmedlemmer fra Socialdemokratiet
Nørregade (Hadsund)

Nørregade er en 270 meter lang gade i det centrale Hadsund, og er præget af ældre små byhuse. Gaden er anlagt lang tid inden grundlæggelsen af Hadsund i 1854. Indtil 1971 udgjorde Nørregade byens nordligste indfartsvej. Den var en del af landevejen der løb mellem Hobro og Aalborg.
Gadens navns oprindelse tydes nemt, da det betegner gaden mod nord.

I 1971 blev vejen nedklassificeret fra amtsvej til kommunevej. I forbindelse med et rækkehusbyggeri på Ålborgvej i 2020, blev vejbyggelinje som Nørregade og Ålborgvej blev pålagt i 1960 ophævet. Da gaden blev pålagt vejbyggelinjen, var Nørregade og Ålborgvej hovedfærdselsåren mellem Aalborg og Hadsund. I 1971 overtog Himmerlandsgade denne funktion.

Nørregade fik sit endelige navn efter at sognerådet i Skelund-Visborg blev approneret og underskrevet af Thomas Gunnisen den 10. oktober 1923.

Beliggenhed 
Gaden tager sin begyndelse i krydset med Storegade/Østergade/Hornbechsvej og løber i en nordlig retning, og overgår til Ålborgvej ud udgangen af den gamle bymidte.

Beskrivelse 
Vejen er en tosporet vej med en kørebane i hver retning, med fortov i begge sider af gaden. Den har forbindelse til Sekundærrute 507 via Hornbechsvej som ender ved Himmerlandsgade som er en del af Sekundærrute 507

Historie 
Nørregade blev etableret i år 1000 sammen med Vestergade, Storegade og Ålborgvej udgjorde de den gamle landevej mellem Aalborg og Hobro. Gaden er både en butiksgade men der er også en boliggade. På gaden ligger blandt andet Hadsund Missionshus (Tabor).

Eksterne henvisninger 

 Lise Andersen, Erling Gammelmark og Heino Wessel Hansen, Hadsund – en by bliver til, Hadsund Egns Museum 2004. 
 Hadsund – fra ladested til industriby, af Vibeke Foltmann m.fl., udgivet af Sparekassen Hadsund 1983, 
 Aase M. Pedersen Livet omkring en bro, Hadsund Bogtrykkerri/Offset Aps. 
 Lise Andersen Foreningsliv i Hadsund 1884-1994, udgivet af Hadsund Håndværker og Borgerforening 1994.

Galleri

Kilder 

Gader i Hadsund
Etableret i 1000
Hadsunds historie
Ajstrup Bugt

Ajstrup Bugt er en bugt i Mariager Fjord 6 km sydøst for Hadsund, beliggende mellem Havkær i syd og øen Treskelbakkeholm i nordøst – en afstand på cirka 4 km. Landsbyen Ajstrup (Mariagerfjord Kommune) beliggende lige øst for har givet navn til bugten.

Eksterne henvisninger 

 Als Odde Kajaks hjemmeside

Bugter i Danmark
Ramsarområder i Danmark
Fuglebeskyttelsesområder i Danmark
Kattegat
Mariager Fjord
Kommunalreformer i Danmark

Kommunalreformer i Danmark har der været fire større af.
Det var:
Amtsreformen 1662 – de 49 tidligere len blev lavet om til amter
Amtsreformen 1793 – de 49 gamle amter blev omlagt til 24 nye amter
Kommunalreformen 1970 – skellet mellem sognekommuner og købstæder forsvandt, antallet af amter blev reduceret fra 24 til 14, og antallet af kommuner blev reduceret fra >1300 til 275.
Strukturreformen 2007 – En lang række kommuner lægges sammen så kommunernes antal reduceres til en tredjedel, og amterne erstattes med fem nye regioner. Amternes opgaver fordeles mellem staten, de nye statsforvaltninger, de nye regioner og de nye stor-kommuner.

Derudover har der været gennemført noget lignende en kommunalreform på Bornholm, som trådte i kraft 1. januar 2003, og som bevirkede, at Bornholms Amt og fem kommuner blev erstattet af den nye storkommune ved navn Bornholms Regionskommune.

Danmarks subnationale enheder
Danmarks historie
Marco Larsen

Marco Larsen (født 15. maj 1993) er en dansk professionel fodboldspiller. Han er pt. uden kontrakt, men spillede senest for FC Midtjylland.

Han startede sin karriere i Ringsted IF og Køge Boldklub, inden han skiftede til FC Midtjylland i 2008, for hvem han fik debut i Superligaen i 2012. Her spillede han frem til januar 2016, hvor han spillede frem til sommeren 2016. Han spillede efterfølgende et halvt år for FC Midtjylland, inden han blev udlejet til HB Køge i december 2016 for resten af 2016-17-sæsonen. Da lejeaftalen med HB Køge udløb, udløb hans kontrakt med FC Midtjylland også.

Karriere

FC Midtjylland 
Marco Larsen fik sin debut i Superligaen den 12. marts 2012, da han blev skiftet ind i det 64. minut i stedet for Mads Albæk i 4-1-sejren over AC Horsens, hvilket også var den eneste kamp i Superligaen 2011-12. Sæsonen efter spillede han 13 kampe for FC Midtjylland i Superligaen med et mål til følge.

Den 14. januar 2016 blev Marco Larsen udlejet til 1. divisionsklubben Vejle Boldklub i foråret af sæsonen 2015-16.

Den 13. december 2016 blev det offentliggjort, at Marco Larsen blev udlejet til HB Køge for resten af 2016-17-sæsonen. Det blev dog den 7. juni 2017 offentliggjort, at Marco Larsens lejeaftale med HB Køge ikke blev forlænget, hvilket ifølge Larsen bundede i hans skadeshistorik. Han spillede i alt tolv kampe i halvsæsonen for HB Køge. Hans kontrakt med FC Midtjylland udløb samtidig med lejeaftalen med HB Køge i sommeren 2017.

Referencer 

Fodboldspillere fra Danmark
Fodboldspillere fra FC Midtjylland
Fodboldspillere fra Vejle Boldklub
Fodboldspillere fra HB Køge
Patrick Banggaard

Patrick Banggaard (født 4. april 1994) er en dansk fodboldspiller, der spiller for SønderjyskE.

Karriere 
I sine spæde fodboldår, før han kom til FC Midtjylland, spillede han i Otterup, Fjordager IF/09, og Vejle Boldklub Kolding.

FC Midtjylland 
Han spillede fem kampe for FC Midtjylland i sæsonen 2012-13, hvor han ingen mål fik scoret. Hans debut kom også i denne sæson. Hans kontrakt løb frem til den 30. juni 2018.

SV Darmstadt 98 
Den 31. januar 2017 på transfervinduets sidste dag skiftede Patrick Banggaard til tyske SV Darmstadt 98, hvor han skrev under på kontrakt frem til sommeren 2017. Et år senere, 31. januar 2018, blev han udlejet til Roda JC på en aftale gældende for resten af 2017-18-sæsonen.

SønderjyskE 
Den 7. juni 2019 skiftede Patrick SV Darmstadt 98 ud med den danske superligaklub SønderjyskE, hvor han blev genforenet med sin tidligere cheftræner fra sin tid i FC Midtjylland, Glen Riddersholm. Han skrev under på en fireårig kontrakt gældende frem til sommeren 2023.

Titler

Klub 
FC Midtjylland
 Superligaen: 2014-15

SønderjyskE
 Sydbank Pokalen: 2020

Referencer

Eksterne henvisninger 

 Patrick Banggaard  på fcm.dk

Fodboldspillere fra Danmark
Fodboldspillere fra Vejle Boldklub
Fodboldspillere fra Vejle Boldklub Kolding
Fodboldspillere fra FC Midtjylland
Fodboldspillere fra SV Darmstadt 98
Fodboldspillere fra Roda JC
Fodboldspillere fra SønderjyskE
Personer fra Jylland
Morten Koch Nielsen

Morten Koch Nielsen er en dansk fodboldspiller, der spiller hos FC Midtjylland. I 2008 skiftede Koch-Nielsen som 16-årig fra Lolland-Falster Alliancen til FC Midtjyllands fodboldakademi. I hans 3 år som ungdomspiller på akademiet nåede han 2 DM titler i hhv. U17 og U19 ligaen. I efteråret  2010 blev han korsbåndsskadet, men på trods af det, havde hans præstationer inden da været så overbevisende at klubben tildelte ham en 3-årig aftale. I sommeren 2011 rykkede han op i førsteholdstruppen, og nåede at spille en del kampe for reserve mandskabet, men kom dog aldrig ind i et kontinuerligt forløb pga. følger fra skaden. I sommeren 2013 var Morten blevet helt skadesfri, men valgte at blive lejet ud til Lyngby Boldklub i efterårssæosonen. I hans ungdomsår spillede han for Lolland-Falster Alliancen.
Udover klubkarrieren har Morten også optrådt på Danmarks U-16 landshold hvor han tilmed var anfører. Derudover har han optrådt på U-17 og U-19 landsholdet.

Eksterne kilder/henvisninger 

 
 Morten Koch kan få FCM-debut 25.11.2011 på bold.dk
 Officielt: FCM udlejer spillere til Lyngby  2. september 2013 www.fodbold-transfers.dk
 Morten Koch saksespark
 Portræt: Morten Koch Nielsen   5. juni 2013 boldtalent.dk

Fodboldspillere fra Danmark
Fodboldspillere fra FC Midtjylland
Charlotte Riegels Hjorth

Charlotte Riegels Hjorth, født Riegels (født 8. januar 1948) er en dansk godsejer og hofjægermester.

Hun er datter af Hans Vilhelm Riegels til Broksø, har eksamen fra Niels Brock og overtog godset i 1972. I 1998 blev hun udnævnt til hofjægermester. I 2003 overdrog hun Broksø til sin datter Cathrine. Hun har været medlem af Strukturdirektoratet for Landbrug og Fiskeris udvalg for produktudvikling og er medlem af Herlufmagle Menighedsråd.

Hun er gift med direktør i Danisco Hans Henrik Hjorth.

Kilder 
 "Hofjægermester og bogholder", Berlingske.dk, 7. januar 2008.

Godsejere fra Danmark
Hofjægermestre fra Danmark
Danskere i 1900-tallet
Danskere i 2000-tallet